

Rīgas valstspilsētas pašvaldības Ārtelpas un mobilitātes departaments

Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

|  |  |  |
| --- | --- | --- |
| 22.09.2025. |  | Nr. AMD-25-544-rs |

|  |
| --- |
| Par satiksmi Tvaika ielā un Gaujienas ielā |

Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā starp Rīgas valstspilsētas pašvaldības Ārtelpas un mobilitātes departamentu un PS “RK link” noslēgto būvdarbu līgumu Nr. AMD-24-3061-lī “Satiksmes pārvada no Tvaika ielas uz Kundziņsalu izbūve” un PS “RK link” 18.09.2025. Nr. 06/09-2025 iesniegumu:

1. Noteikt, ka no 29.09.2025. līdz 19.01.2026. tiek ierobežota transportlīdzekļu satiksme Tvaika ielā, posmā no nobrauktuves no Daudersalas pārvada līdz ēkai Tvaika ielā 32, un tiek slēgta transportlīdzekļu satiksme Gaujienas ielā pirms krustojuma ar Tvaika ielu saskaņā ar satiksmes organizācijas shēmu (pielikumā).

2. Par darbu veikšanu atbildīgs PS “RK link” būvadarbu vadītājs Maksims Kopotja (tālrunis 27882142; e-pasts: maksims.kopotja@binder.lv).

3. PS “RK link” no 29.09.2025. līdz 19.01.2026. Tvaika ielā un Gaujienas ielā nodrošināt:

3.1. ceļa zīmju izvietošanu saskaņā ar satiksmes organizācijas shēmu;

3.2. iedzīvotāju un uzņēmumu, kuri atrodas minētajos ielas posmos, transportlīdzekļu piebraukšanu pie dzīvesvietas vai uzņēmuma;

3.3. operatīvā transporta satiksmi;

3.4 darbu izpildi saskaņā ar līgumu Nr. AMD-24-3061-lī;

3.5. sabiedriskā transporta satiksmi.

4. Transportlīdzekļu satiksmi Tvaika ielā un Gaujienas ielā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:

5.1. nodrošināt informācijas par izmaiņām transportlīdzekļu satiksmē Tvaika ielā un Gaujienas ielā publiskošanu Rīgas valstspilsētas pašvaldības komunikācijas kanālu resursos;

5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.

|  |  |
| --- | --- |
| Direktors | K.Kauliņš |

|  |
| --- |
| Stoķis 67012708 |